Flestar sögupersónur Íslendingasagna voru álitnar sögulegar persónur á ritunartíma þeirra og Guðrúnar er ekki aðeins getið í Laxdæla sögu heldur er alloft minnst á hana í Landnámabók . Það er algengur misskilningur að miðaldamenn hafi ekki getað orðið jafn gamlir og nútímamenn en þó eru allmörg dæmi um fólk sem náði jafn háum aldri og í nútímanum eins og rakið er í grein minni , „ Aldraðir Íslendingar 1100 – 1400. “ Ekki virðist sögumönnum í fornsögum heldur þykja mikið til um háan aldur persónanna nema þær séu orðnar 80 - 90 ára gamlar . Þá er Guðrún væntanlega enn ekki orðin tvítug og eignast eftir lát hans fyrsta barn sitt , Þórð kött . Líklega er Guðrún á þrítugsaldri þegar hún gengur að eiga Bolla Þorleiksson og þau eiga tvo syni , Þorleik og Bolla . Þorkatli Eyjólfssyni giftist hún á fertugsaldri og þau eiga soninn Gelli skömmu síðar . Ekki er greint frá fleiri börnum Guðrúnar .